stanford-oval/wikipedia huggingface dataset:
נצי הכסף
הדמויות > הגיבורים > נצי הכסף המקוריים

המפקד סטארגייזר (מדובב על ידי בוב מקפאדן) היא דמות של שוטר מבוגר, רוטן וקשוח עם יכולות ביוניות. המפקד עורג לחזור לכדור הארץ בין אם לחופשה ובין אם ליציאה לגמלאות. הוא משמש בעיקר כ"העיניים והאוזניים" של נצי הכסף ושומר עליהם מעודכנים בסיטואציה בה נתקלו. השריון של סטארגייזר עשוי זהב והוא מכסה את הצד השמאלי העליון של ראשו וגופו ואילו עינו השמאלית הוחלפה בעדשה טלסקופית. המפקד מתלבש כשוטר פשוט (חולצה לבנה, עניבה משוחררת, שלייקס, מכנסיים) והוא מלווה על ידי ציפור הנשק "ציפור ערמומית" (Sly-bird). בהרפתקאה הראשונה של נצי הכסף, סטארגייזר מתואר כבעליו הראשוניים של טליהוק, אולם החל מתוכנית הפיילוט והלאה נרתם טליהוק לקוויקסילבר. המפקד סטאראגייזר הוא זה שתפס את מונסטאר כמה שנים לפני כן וכלא אותו.
קוויקסילבר (מדובב על ידי פיטר ניומן) - הידוע כג'ונתן קוויק, היה ראש הכח הבין כוכבי "H" וממשיך כמנהיג השטח של נצי הכסף. מלווה אותו נץ קיבורג (אורגניזם קיברנטי) נשק בשם "טליהוק". קוויקסילבר ידוע ברפלקסים המהירים שלו ואף במחשבה המהירה עוד יותר. הוא טקטיקן ואתלט מוכשר. לשריון שלו יש את גוון הכסף הכי בהיר מהשאר.
סא"ל בלו גראס (מדובב על ידי לארי קני) - הוא סגנו של קוויקסילבר והטייס הראשי של הצוות. בנוסף להיותו בוקר מכף רגל ועד ראש, הוא אינו יכול לעוף כשאר הצוות (בדומה לסטארגייזר). הוא מטיס את כלי התעבורה של הקבוצה (המיראז') על ידי ממשק מערכת הניווט המתקדמת שאותו כינה בשם "הוט ליקס". מלווה אותו עוף-נשק בצורת גיטרה בשם "סיידמן", בנוסף ללאסו בו הוא אוהב להשתמש. לשריון שלו יש גוון כחול כסף והוא לובש בנדנה אדומה מסביב לצוואר ביחד עם כובע בוקרים.
לב פלדה ורצון פלדה (מדובבים על ידי מגי וילר ובוב מקפאדן) - אמילי וויל הארט, אחים תאומים בדרגת סמל שהפכו ללב פלדה ורצון פלדה כאשר הצטרפו לנצי הכסף. הם המכונאים של הצוות. הם שותפים לקשר אמפתי שמתבטא בכך, שברגע שאחד האחים מרגיש משהו, האח השני מרגיש את זה גם. הם חברי הצוות החזקים ביותר ביחידת נצי הכסף מבחינה פיזית והם גם היחידים שהושתל בהם לב מפלדת אל-חלד בזמן הטרנספורמציה לגוף שבחלקו מתכת ובחלקו אמיתי. נשקי הציפור שלהם הם "רייזור" (ללב פלדה) ו"סטרונגהולד" (לרצון פלדה). לשריונות שלהם יש אותו גוון של מתכת כהה.
ילד הנחושת - החבר הצעיר ביותר בצוות נצי הכסף והיחידי שאינו בן כדור הארץ. הוא גאון מתמטי מכוכב הפנטומימאים. הוא "מדבר" בשריקות ובטונים המחושבים מתמטית. העור שלו בצבע תכלת, למעט הפנים שהם בצבע לבן (בדומה לפנטומימאי). השריון שלו בצבע נחושת, אך לכנפיו יש מראה כסוף שדומה לשאר חברי הצוות המכונפים. בסוף כל פרק הוא נבחן בכמה שאלות אסטרונומיה על ידי בלו גראס, במטרה להפוך לטייס המיראז' החלופי (בפועל הוא אכן נקרא למלא את נעליו של בלו גראס, אך בתדירות נמוכה). הוא אקרובט טבעי ועל שריונו מולבשים שני דיסקים חדים כתער (דיסק על כל ירך) ,שאותם הוא זורק כמו פריסבי. ציפור הנשק שלו היא "מיידיי".
הדמויות > הגיבורים > נצי כסף החדשים

הוטווינג (מדובב על ידי אדולף סיזר בפרקים המוקדמים ובשל מותו ב-1986, דובב בהמשך על ידי דאג פרייס) - "נץ כסף" מוזהב ממוצא אמריקאי-אפריקאי שהתווסף באמצע העונה. הוא קוסם ואמן אשליות מוכשר. הוא מקבל את הכוחות שלו מכוח אנרגיה מיסטי ש"בחר" להעניק לו את הכוחות על מנת להילחם כנגד חוסר צדק. הוא צריך להטעין מחדש את כוחותיו כל 14 שנה, אחרת הוא ימות. בהקשר לכך, רגע אחד בסדרה ששווה להזכיר הוא כאשר זיק "המקור" תחמן את הכוח המיסטי לתת לו את הכוחות ובכך עלול היה המצב להסתיים במותו של הוטווינג. את הוטווינג מלווה ציפור נשק בשם "ג'ירו".
פלאשבק - "נץ כסף" בצבע ירוק בעל יכולות נסיעה בזמן. בעתיד הרחוק הוא פוגש את סטארגייזר, המאוד מבוגר, שמספר לו על היום הגורלי בו מתו נצי הכסף. בעקבות זאת מחליט פלאשבק לחזור אחורה בזמן ולהציל את הנצים ממוות, כתוצאה משמש שהתפוצצה. בנוסף הוא גם חוזר אחורה בזמן, כדי לעצור את הרדוור מלהשמיד את נצי הכסף, בזמן מסעה של המיראז' מכדור הארץ בחזרה לנָמֵל הנצים. מזימתו כללה חבלה במיראז', בזמן שנתם של הצוות, שמטרתה הייתה לגרום לטייס האוטומטי של החללית להטיסה ישירות לתוך השמש. ציפור הנשק המלווה את פלאשבק נקראת באקלאש (תגובה נגדית).
מונסטרייקר - "נץ כסף" בצבע טורקיז. הוא נע בחלל הרחב על ידי ציקלון חזק שהוא מחולל, באמצעות פרופלורים שמגיחים ממותניו. הוא אמנם שחצן אך הוא צלף מומחה, כפי שניתן לראות כאשר הוא ירה והעיף עט היישר מידו של סטארגייזר, כאשר הם נפגשו לראשונה בפרק "סיירת קרב". ציפור הנשק המלווה אותו היא "טיילספין" (סיבוב זנב).
קונדור - בעל ברית וותיק של המפקד סטארגייזר. קונדור מכנה את סטארגייזר "גייז". קונדור עזב את צוות נצי הכסף כדי להפוך לבלש פרטי לפני התחלת הסדרה, אך בסופו של דבר חזר לצוות. במקום כנפיים, יש לו מארז סילון וחלקי גוף קיברנטיים (בדומה לסטארגייזר). קונדור תמיד מדבר בסגנון המפרי בוגרט. ציפור הנשק המלווה אותו היא "ג'ט סטרים" (זרם סילון).
הערה: רק טליהוק הופיע כמעט בכל הפרקים בסדרה. כל שאר "נשקי הציפורים" הופיעו בקומץ של פרקים. בפרק "הנצים הלוחמים", ציפורי הנשק של תאומי הפלדה הוחלפו בטעות בגרסת הצעצועים.
הדמויות > הגיבורים > דמויות תומכות אחרות

סימור (דובב על ידי פיטר ניומן) - האתנחתא הקומית של הסדרה. סימור הוא נהג מונית חלל שאומר לעיתים קרובות "אתה יודע למה אני מתכוון?" ומדבר במבטא ניו יורקי. ייתכן והדמות היא בהשראת דמות מסרט המדע הבדיוני "נהג מונית חלל" משנת 1950.
זיק "המקור" - חברו של סימור. זיק המקור הוא חייזר ירוק דמוי ציפור שלעיתים קרובות מלווה את סימור בנסיעות המונית. משפטי המפתח שלו הם "רוצה לקנות דג?" ומילת קריאה "זיק!".
הארי - הוא רובוט שעובד כברמן בפנס. הוא מופיע בהרבה פרקים, בדרך כלל בזמן שהוא מוזג משקאות לימבו ללקוחות הבר.
פרופסור כח - הוא דמות שבמסגרת עבודתה, מתפעלת את השמש המלאכותית של לימבו. הוא בעל בריתם של נצי הכסף ומסייע להם רבות. כדוגמת הפרק של "מגבר הענבר".
סאנדרס - הוא המושל בכוכב בדלאמה. בדלאמה כוכב בעל דמיון לכדור הארץ.
מונוטון - זה המחשב של אוטומטה. הוא שולט בכל הכוכב.
גרוד המודיע - הוא מופיע בפרק 32 כאשר הוא מיידע את ארגון הפשע לגבי אבן שאמורה להיות שווה הון תועפות,"אבן המושיע".
לורד קאש (לורד מזומן) - הוא אחראי על כוכב "דולר", איפה שיש הרבה כסף לימבו. הוא בעל בריתם של נצי הכסף.
גוטבוקס ("בעל דולרים") - ראש האבטחה החדש של כוכב דולר.
הדמויות > נבלים > פורעי חוק מפנס

הם מופיעים בהרבה פרקים והם חברותיים כלפי מלודיה ופני פוקר, אולם הם בדרך כלל נבגדים על ידי משרתיו של מונסטאר .
שודד החלל - הוא רוב הזמן נמצא בפנס, משחק קלפים עם שני חבריו, ריינו וציקלופ.
ריינו - מוטציה דמוית קרנף שמבלה את רוב זמנה בפנס במשחק קלפים עם שודד החלל וציקלופ.
ציקלופ - יצור בעל עין אחת וגוף בלון שהוא מאוד חלש. ניתן להבחין בכך שכאשר הוא נורה - הוא החל להתעופף לכל עבר ולאבד אוויר, ממש כמו בלון. גם הוא מבלה את רוב זמנו בפנס, משחק קלפים עם שודד החלל וריינו .
מהדורות ה-DVD

בתאריך 2008/14/10 וורנר וידאו ביתי הפיצה את הכֶּרֶךְ הראשון של נצי הכסף על DVD, באזור צפייה 1 בפעם הראשונה אי פעם. הסט מורכב מארבעה דיסקים בהם מופיעים 32 הפרקים הראשונים של הסדרה.
בתאריך 2011/04/10 האחים וורנר הפיצו את הכֶּרֶךְ השני של נצי הכסף על DVD באזור צפייה 1 דרך אוסף הארכיב של וורנר. זוהי הוצאה ע"פ ביקוש לייצור (MOD) שזמינה דרך החנות המקוונת של וורנר ו-Amazon.com בלבד. הסט מורכב מארבעה דיסקים בהם מופיעים 33 הפרקים הנותרים של הסדרה.
רשימת הפרקים

סיפור המקורות 08/09/1986
המסע ללימבו 09/09/1986
זולל הכוכבים 10/09/1986
הצילו את השמש 11/09/1986
עצרו את עוצר הזמן 12/09/1986
ציפור שחורה 15/09/1986
החדר האחורי 16/09/1986
האיום של דריט 17/09/1986
צל שמיים 18/09/1986
משיכה מגנטית 19/09/1986
מגן זהב 22/09/1986
זירו גנב הזיכרונות 23/09/1986
משימה שגרתית 24/09/1986
המלכודת של הרדוור, חלק 1 25/09/1986
המלכודת של הרדוור, חלק 2 26/09/1986
מרוץ נגד הזמן 29/09/1986
מבצע הכפור הגדול 30/09/1986
ספינת הרפאים 01/10/1986
מרוץ הגלקסיה הגדול02/10/1986
מסך האשליה 03/10/1986
הוטווינג מגיע ללימבו 06/10/1986
צייד הראשים 07/10/1986
הגמגום של זיק 08/10/1986
הנצים הלוחמים 09/10/1986
הגיבור העריק 10/10/1986
אחד על אחד 13/10/1986
מספיק! להיות בחור נחמד 14/10/1986
המוזיקה של הסְפֶרות 15/10/1986
בהלת הזהב בלימבו 16/10/1986
הספירה לאחור לאפס 17/10/1986
מגבר הענבר 20/10/1986
אבן המושיע 21/10/1986
סמיילי 22/10/1986
" גוטבוקס" 23/10/1986
שירת הסירנה של מלודיה 24/10/1986
טלי הוק חוזר 27/10/1986
במסווה 28/10/1986
עין הנצח 29/10/1986
חלק מהאקשן 30/10/1986
פלאשבק 31/10/1986
ציפורי על 03/11/1986
הדלת הכחולה 04/11/1986
הכוכב של בדלאמה 05/11/1986
אמן האשליות 06/11/1986
צייד הראשים חוזר 07/11/1986
המרדף 10/11/1986
החלפה 11/11/1986
כלב חצר הגרוטאות 12/11/1986
חלון בזמן 13/11/1986
מלחמת כנופיות, חלק 1 14/11/1986
מלחמת כנופיות, חלק 2 17/11/1986
התקפת פתע, חלק 1 18/11/1986
התקפת פתע, חלק 2 19/11/1986
כוכב ירח 20/11/1986
נעץ היהלום 21/11/1986
שחיקה 24/11/1986
סיירת קרב 25/11/1986
עולם קטן 26/11/1986
התאמה 27/11/1986
הכשרתו של סטארגייזר 28/11/1986
המשמיד הבלתי נראה 01/12/1986
כך חזק יותר הם נופלים 02/12/1986
הדוד ראטלר 03/12/1986
כוחו של זיק 04/12/1986
מפגן אווירי 05/12/1986
הפקות המשך > בובות גיבורי פעולה

אוסף דמויות בובות הפעולה של נצי הכסף התבסס על סדרת ההנפשה ויוצר על ידי חברת קנר. האוסף שוחרר לראשונה בשנת 1987. חברת LJN, שיצרה את דמויות גיבורי הפעולה של חתולי הרעם, הייתה אמורה במקור לייצר גם את אוסף דמויות גיבורי הפעולה של נצי הכסף אך ויתרה על הפרויקט ברגע האחרון. בסדרת הייצור הראשונה, כל דמות נארזה בתוספת של ציפור נשק והייתה לה פעולה מובנית מסוג כלשהו. סדרת הייצור השנייה הייתה פחות זמינה מהראשונה ובעיקר הדמות של אולטרה סוניק קוויקסילבר. שהייתה הכי קשה להשגה. הדמויות של מונסטאר עם עדשת הלייזר, ילד הנחושת עם דיסקי החיתוך ורכב המירוץ מנחושת לא יוצרו, אך הוצגו בקטלוג הצעצועים של חברת קנר בשנת 1988. נָמֵל הנצים גם לא יוצר בשל עלויות הייצור הגבוהות. כך שלדמויות רבות מהסדרה לא יוצרו מעולם בובות פעולה, לרבות מלודיה ופני פוקר.
הפקות המשך > מרכולת

מספר אביזרים נוספים של מרכולת נצי הכסף שוחררו בשנות השמונים: בהם משחק לוח, פאזל וקלמר פלסטיק לעפרונות עם ריצ'רץ מתכת שבצידו הופיעו הדמויות הראשיות. יוצרו גם סט פיג'מות שכללו מדפי כנף מתחת לידיים, כדי שהלובשים יהיו דומים לדמויות בזמן לבוש הפיג'מה .
הפקות המשך > חתולי הרעם (2011)

ב-2011 בהפקה מחודשת של חתולי הרעם, מונסטאר הופיע בקצרה בפרק שנקרא "מורשת". הוא נראה על מסך בגשר הפיקוד של ספינתו של מומרא.
אזכורים

" נצי הכסף: מגבר הענבר - סיכום הפרק ". TV.com. שודר 20/10/86 אוחזר ב-10/12/2011 .
." נצי הכסף :ספירה לאחור לאפס - סיכום הפרק" TV.com. שודר 17/10/86 אוחזר ב-10/12/2011 .
" נצי הכסף : אבן המושיע - סיכום הפרק" TV.com. שודר 21/10/86 אוחזר ב-10/12/2011 .
." נצי הכסף : גוטבוקס - סיכום הפרק " TV.com. שודר 23/10/86 אוחזר ב-10/12/2011
"נצי הכסף: הודעה רשמית לעיתונות לגבי סט DVD עונה 1 כרך 1 " .
"נצי הכסף - עדכון יציאה לכרך 2 ,סט 4 DVD : תאריך, עלות, עיצוב סופי וקישור הזמנה מוקדמת "
" נצי הכסף (מארבל ספר קומיקס) שבע הוצאות לאור " Comicvine.com.
" נצי הכסף " במאגר הקומיקס הגדול.
" כותב חתולי הרעם, סטיב פרי, נרצח " Sci Fi Online . אוחזר 08/04/2011
" בלעדי : סרטון קצר מחתולי הרעם מפרק 7 'מורשת' מגלה את נצי הכסף וכרישי הנמר! " MTV.com אוחזר 31/08/2011 .
אלכס אפשטיין (סופר)

| --- | --- |

 לידה:  20 בנובמבר 1971 (בן 53) סנקט פטרבורג, ברה"מ 
 מדינה:  ישראל 
 מקום לימודים:  תוכנית הכתיבה הבין-לאומית 
 שפות היצירה:  עברית 
 הושפע מ:  פרנץ קפקא, חורחה לואיס בורחס, ברונו שולץ 
 פרסים והוקרה:  פרס היצירה לסופרים עבריים (2003)  פרס היצירה לסופרים עבריים (2016) 
 www.alex-epstein.com
 
אלכס אפשטיין (נולד ב-20 בנובמבר 1971) הוא סופר ישראלי.
ביוגרפיה

נולד בעיר לנינגרד (כיום סנט פטרבורג) שברוסיה הסובייטית. עלה לישראל בשנת 1980, כשהיה בן תשע. גדל בעיר לוד. כתב עשרה ספרים ובהם ספר ילדים, ספר שירה, שלושה רומנים, שני קובצי סיפורים, נובלה ונובלה דיגיטלית. בנוסף, הוא מפרסם את סיפוריו וביקורות ספרותיות במוספי הספרות של העיתונים "הארץ" (בעל המדור "קצרצרים" במוסף לתרבות ולספרות של העיתון, שמביא סיפורים קצרים מפרי עטו) ו"ידיעות אחרונות". סיפוריו תורגמו לאנגלית, לרוסית, לאיטלקית, לאספרנטו ולהולנדית .
מה שמייחד את אפשטיין הוא אחד מהז'אנרים שבהם הוא עוסק, שעניינו כתיבתם של סיפורים קצרצרים – כמו בספר "לכחול אין דרום", שבו מאה ועשרים סיפורים, החל בסיפור בן שלוש עשרה מילים וכלה בסיפור בן עשרים עמודים. בספר זה שזורות בכפיפה אחת דמויות מרבדיה המגוונים של התרבות, כמו אדם וחוה, סיזיפוס, בורחס, הומרוס, מקס ברוד, אנדי וורהול, דונלד ויניקוט וולטר בנימין.
בשנת 2003 ובשנת 2016 הוענק לו פרס ראש הממשלה לסופרים עבריים.
בשנת 2012 פרסם בפייסבוק ספר דיגיטלי חינמי בשם "לקסם הבא אזדקק לכנפיים". את הספר ערכה טל ניצן ובו 88 סיפורים קצרצרים. הספר יצא בגרסה מודפסת ובה 111 סיפורים.
אפשטיין מעביר סדנאות כתיבה, ועובד כמתכנת בחברת הייטק.
ספריו

כותב לנינגרד ושירים אחרים, תל אביב: עקד, תשנ"ג-1992
הכלב שדיבר (על המלחמה), תל אביב, זמורה ביתן, תשנ"ה-1994
ספור על נמרודון, ירושלים: כתר, 1997
אהובתו של מטפס ההרים, ירושלים: כתר, 1999
הגיבורים הצהובים, ירושלים: כתר, 2000
מילון מהפך / עם הקדמה מאת אלכס אפשטיין, תל אביב: גוונים, תש"ס-2000
אודיסיאה, ירושלים, כתר, 2001
מתכוני חלומות, תל אביב: בבל, תשס"ב-2002
ספרייה דמיונית, תל אביב, בבל ווואלה! 2002 (מצוי גם בגרסה מקוונת)
לכחול אין דרום, תל אביב, עם עובד, תשס"ה-2005
קיצורי דרך הביתה, ידיעות ספרים, 2010 (מצוי גם בגרסה דיגיטלית)
לקסם הבא אזדקק לכנפיים, עצמאית בפייסבוק, 2012. הספר יצא בגרסה מודפסת בהוצאת כרמל, 2012
מחשב אהבה מחדש, ספר דיגיטלי, אינדיבוק, 2013
משיח בתוך בקבוק, סינגל דיגיטלי, בוקסילה, 2013
יד ראשונה מסופר, ספר דיגיטלי, הוצאת אינדיבוק, 2014. לספר הייתה מהדורה מנייר, בכתב ידו של הסופר
מכמונת געגועים לפניך, זמורה ביתן, 2017
דמיון, פרדס הוצאה לאור, 2021
אלף ואחד עגורים, ספר מיניאטורי בעבודת יד, הוצאה עצמית, 2022
טיטניום

ערך זה עוסק ביסוד כימי בעל המספר האטומי 22. אם התכוונתם למשמעות אחרת, ראו .
.
טיטניום (Titanium) הוא יסוד כימי שסמלו הכימי Ti ומספרו האטומי 22. מתכת מעבר קלה, חזקה, מבריקה ועמידה בפני קורוזיה. היסוד נקרא על שם הטיטנים מהמיתולוגיה היוונית.
תכונות

על פני השטח של טיטניום נוצרת שכבה דקיקה של תחמוצת טבעית, אשר בדומה לאלומיניום מעניקה למתכת הגנה מצוינת מפני חמצון. בשל זאת לטיטניום עמידות גבוהה בפני חמצון, הקרובה לזו של פלטינה. בזכות שכבת התחמוצת הטבעית, טיטניום גם עמידה נגד תמיסות דלילות של חומצה כלורית וחומצה גופרתית, כמו גם תמיסות של כלור ורוב החומצות האורגניות. עם זאת, חומצות חזקות תוקפות טיטניום במהירות. לטיטניום נקודת היתוך גבוהה וחוזק דומה לפלדה (וקלה יותר ב-45% ממנה), היא כבדה ב-60% מאלומיניום אבל חזקה פי שניים ממנו. תכונות כמו אלו הופכות את הטיטניום למתכת שימושית מאוד.
טיטניום הוא אחד היסודות היחידים הבוערים בסביבת חנקן, ב-800°C, ובאטמוספירת חנקן, הוא מתרכב איתו לטיטניום חנקני.
טיטניום דו-חמצני מתרכב עם מים ליצירת חומצה טיטנית:H4TiO4.
ניסויים הראו שטיטניום טבעי הופך להיות מאוד רדיואקטיבי לאחר הפצצה באלומת דאוטרונים, ופולט פוזיטרונים וקרינת גמא.
הפקה

הפקת טיטניום מתבססת כיום על תהליך קרול. בתהליך זה, עפרת טיטניום (בעיקר אילמניט או רוטיל) עוברת חיזור ראשוני באמצעות אבקת פחם, במכל הגבה בטמפרטורה של כ-1000 מעלות צלזיוס. אז מוזרם לתערובת התגובה גז כלור (Cl2) ליצירת טיטניום ארבע-כלורי (TiCl4) - שהוא נוזל נדיף מאוד, המבודד מהמערכת באמצעות זיקוק מפריט. בשלב הבא, הטיטניום הארבע-כלורי (TiCl4) מועבר למכל תגובה אחר, העשוי פלדת אל-חלד, בו הוא מחוזר על ידי מגנזיום או נתרן נוזלי, המוכנסים בעודף סטוכיומטרי של כ-20%, בטמפרטורה של כ-850 מעלות צלזיוס.
התגובות בתהליך:
TiO_{2}+2Cl_{2}+C\rightarrow TiCl_{4}+2CO_{2}
TiCl_{4}+2Mg\rightarrow Ti+2MgCl_{2}
שימושים

לקראת סוף המאה ה-19 הוחל בהפקה מסחרית של מינרלים מבוססי טיטניום בדרום מזרח פנסילבניה. באותה תקופה הופקו גם כמויות קטנות של רוטיל בצפון קרולינה ובג'ורג'יה. בשנת 1901 בהפקה נרחבת של רוטיל בווירג'יניה לצורך יצירת כימיקלים מטיטניום ולצביעת קרמיקות. בשנת 1916 הוחל בהפקה של טיטניום בפלורידה לצורך ייצור טיטניום ארבע-כלורי עבור קליעים נותבים, זיקוקים ומסך עשן.
עד 1946 לא השתמשו בטיטניום כמתכת מחוץ למעבדות. רק לאחר שוויליאם ג'סטין קרול הוכיח שאפשר להפיק טיטניום בצורה מסחרית, השתנה המצב, ובסוף שנות ה-40 של המאה ה-20 הוחל בהפקה של טיטניום בכמויות מסחריות ובתכנון השימוש בו בתעופה, בבניית אוניות ובמתקני התעשייה הכימית.
בשנות ה-50 של המאה ה-20 החל שימוש נרחב בטיטניום בייצור מטוסים, ובתחילת שנות ה-60 כל מטוסי הסילון החדישים כללו פסי חיזוק מטיטניום. באותן שנים רוב הטיטניום ששימש את התעשייה הופק בקנדה.
בתעשיית מכוניות על: מארז גוף דגם ה"GTA ספאנו" בנוי מיציקת סיבי פחם בתוך גוף הרכב, שזורים עם טיטניום וקוולאר.
טיטניום דו-חמצני (TiO2) משמש בתור פיגמנט לצבעים, נייר וחומרים פלסטיים. צבעים שמכילים טיטניום דו-חמצני הם רפלקטורים מצוינים לקרינת אור תת-אדום, ומשמשים כחומרי צביעה במתקנים אסטרונומיים. בין הצבענים מבוססי הטיטניום נכללים לבן טיטניום וצהוב ניקל טיטניום.
בזכות התכונות המצוינות של הטיטניום, סגסוגות טיטניום משמשות לבניית צוללות, רכב חלל, מטוסים, רוטורים של מסוקים, תחמושת, ספינות, חלליות, קוצבי לב, אפודי מגן, תכשיטים, שתלים דנטליים ומפרקים תחליפיים, שלדות אופניים ומחבטי גולף. טיטניום משולב לעיתים קרובות עם אלומיניום, עם ונדיום עם נחושת, עם ברזל, עם מנגן, עם מוליבדנום וכן עם מתכות אחרות. סגסוגת של טיטניום וונדיום משמשת לציפוי מטוסים. אחת הסגסוגות הנפוצות ביותר היא Ti-6Al-4V, המכונה בקיצור Titanium-6-4, והיא כוללת 6% משקלי של אלומיניום ו-4% משקלי של ונדיום (והיתר טיטניום).
יתרונות בניית צוללות מטיטניום משמעותיים ביותר. צוללות טיטניום עומדות בלחצים גבוהים פי 2 ויותר מצוללות פלדה.
לטיטניום שימוש נרחב ברפואה. חומר זה הוא החומר המוביל ממנו מייצרים שתלים אורתופדיים. היתרון בשימוש בטיטניום לצורך זה הוא שחומר זה אדיש מבחינה כימית ומתקבל באופן טוב על ידי גוף האדם. כמו כן, חוסר המגנטיות שלו מאפשרת למושתלים להיבדק במכונות MRI ללא בעיות.
שימושים נוספים:
בזכות העמידות נגד מי ים, טיטניום משמש בתור חומר גלם למדחפים בסירות ובספינות.
טיטניום משמש ליצירת אבני חן מלאכותיות.
טיטניום דו-חמצני נמצא בתכשירי הגנה מהשמש.
ליצירת תכשיטים שונים, שעונים ומשקפיים, וכן להחדרת פירסינג, מכיוון שאינו גורם לאלרגיה, בניגוד לניקל למשל.
טיטניום ניטריד, TiN משמש למגוון יישומים במיקרואלקטרוניקה בהם דרוש מוליך עם עמידות לטמפרטורות גבוהות. בפרט, טיטניום ניטריד משמש בתור אלקטרודת השער בהתקני MOSFET מדורות מתקדמים (בעלי מקדם דיאלקטרי גבוה, החל משנת 2007).
טיטניום משמש בסוג מסוים (ולא נפוץ) של משאבות ואקום גבוה מאוד (UHV) המכונות Titanium sublimation pump, או משאבות TSP.
היסטוריה > מחקר

טיטניום התגלה לראשונה ב-1791 באנגליה על ידי הכומר של קהילת קרייד (Creed), ויליאם גרגור, שהיה גאולוג חובב. הוא זיהה את נוכחותו של היסוד החדש במינרל אילמניט כשמצא חול שחור ליד נחל בסמוך לכפר מאנאקן (Manaccan) שבמחוז קורנוול באנגליה ושם לב כי חול זה נמשך למגנט. אנליזה של החול העלתה נוכחות של שתי תחמוצות מתכתיות, תחמוצת ברזל (שהסבירה את המשיכה למגנט), ו-45.25% של תחמוצת מתכתית לבנה שהוא לא הצליח לזהות. בהבחינו כי התחמוצת הבלתי מזוהה מכילה מתכת שתכונותיה לא תאמו לאף אחד מהיסודות הידועים, דיווח גרגור על ממצאיו ל"חברה הגאלוגית המלכותית של קורנוול" ובמגזין המדע הגרמני "Crell's Annalen".
בערך באותו הזמן, הפיק פרנץ יוזץ מילר חומר דומה, אך לא יכול היה לזהותו. התחמוצת התגלתה במקביל ובאופן עצמאי על ידי הכימאי הגרמני, מרטין היינריך קלפרות, ב-1795 במינרל רוטיל מהונגריה. קלפרות גילה כי המינרל מכיל יסוד חדש שאותו כינה טיטניום על שם הטיטאנים במיתולוגיה היוונית. לאחר ששמע על התגלית המוקדמת יותר של גרגור הוא השיג דגימה מה"מאנאקניט" ואימת שהיא הכילה טיטניום.
מיום גילויו היה קשה להפיק טיטניום טהור ממכרות. טיטניום טהור (99.9%) הופק לראשונה ב-1910 על ידי מאתיו א. האנטר כשהוא חימם טיטניום 4 כלורי (TiCl4) עם נתרן בטמפרטורה של 700–800 מעלות צלזיוס.
צורה בטבע

טיטניום הוא היסוד התשיעי הכי נפוץ בקרום כדור הארץ (0.6% מהמסה) ומהווה חלק מסלעים, ממכרות ברזל וממינרלים רבים.
טיטניום התגלה במטאוריטים וכמו כן על השמש. סלעים שהוחזרו מהירח על ידי אפולו 17 הכילו 12.1% טיטניום דו-חמצני (TiO2). טיטניום נמצא גם בצמחים ובבני אדם.
ראו גם

טיטניום דו-חמצני
חומצה טיטנית
הערות שוליים

↑  Lide, D. R., ed. (2005). CRC Handbook of Chemistry and Physics (86th ed.). Boca Raton (FL): CRC Press. ISBN 0-8493-0486-5.
↑
↑  Casillas, N.; Charlebois, S.; Smyrl, W. H.; White, H. S. (1994). "Pitting Corrosion of Titanium". J. Electrochem. Soc. 141 (3): 636–642. doi:10.1149/1.2054783.{{cite journal}}:  תחזוקה - ציטוט: multiple names: authors list (link)
↑  Titanium in B. A. Kennedy, Surface Mining, page 246
↑  התעשייה זקוקה למתכות חדשות, דבר, 19 באוגוסט 1949
↑  ענקים נופלים משמים, דבר, 8 ביוני 1962
↑  מוריס גולדסמית, טיטאניום, על המשמר, 5 ביולי 1955
↑  הטיטניום השימושי לשתלים אנושיים הוא טיטניום מקבוצת "אלפא"
↑  מצגת על משאבות TSP
| --- | --- |
בקרת זהויות :  NLI: 987007538930505171  BNE: XX531321  BnF: cb119375205 (data)  GND: 4140648-5  LCCN: sh85135605  NDL: 00573109  NKC: ph174614 
שעון עם ציפוי טיטניום
מרטין היינריך קלפרות, הכימאי שנתן ליסוד את השם טיטניום
באטמן: ארקהם סיטי

| --- | --- |

עטיפת המשחק
 כללי
 תאריך הוצאה:  אמריקה הצפונית: 18 באוקטובר 2011 אירופה: 21 באוקטובר 2011 קונסולות הדור הבא: 21 ביולי 2016 מחשב: 11 בנובמבר 2011
 סוגה:  משחק פעולה-הרפתקאות
 פיתוח:  Rocksteady Studios
 הוצאה לאור:  Warner Bros. Interactive Entertainment ,Square Enix (יפן)
 ארץ מקור:  הממלכה המאוחדת 
 שפות:  אנגלית, פולנית, פורטוגזית ברזילאית, רוסית, איטלקית, צרפתית, גרמנית, ספרדית 
 סדרה:  באטמן: ארקהם
 דרישות תוכנה
 מנוע משחק:  Unreal Engine 3
 מצבי משחק:  שחקן יחיד
 פלטפורמות:  Microsoft Windows, playstation 4 ,PlayStation 3, xbox one, Xbox 360,Wii U
 המשחק הקודם:  באטמן ארקהם אסיילום
 המשחק הבא:  באטמן ארקהם נייט
 דרישות מערכת
 מעבד:  Core 2 Duo 2.4GHz או תואם (מומלץ: מעבד ארבע-ליבתי במהירות 2.5GHz)
 זיכרון:  2GB (מומלץ: 4GB)
 כרטיס מסך:  GeForce 8800GT, Radeon HD3870 512MB או תואם (מומלץ: GeForce GTX570, Radeon HD6970)
 מקום פנוי:  17GB
 מערכת קול:  תואמת DirectX 9
 
 אתר רשמי
 
באטמן: ארקהם סיטי (באנגלית: Batman: Arkham City) הוא משחק הרפתקאות-פעולה משנת 2011 אשר פותח על ידי חברת Rocksteady Studios והופץ על ידי Warner Bros. Interactive Entertainment ל-פלייסטיישן 3, ל-Xbox 360, ל-Wii U ולמחשב האישי. המשחק מבוסס על הקומיקס באטמן מבית DC קומיקס, ומהווה משחק המשך למשחק "באטמן ארקהם אסיילום" משנת 2009. הוא יצא לאור באמריקה הצפונית לקונסולות הביתיות ב-17 באוקטובר 2011, וב-22 בנובמבר 2011 יצאה הגרסה למחשב האישי.
כמו קודמו, גם המשחק הזה נכתב על ידי פול דיני, כותב ותיק של הקומיקס באטמן. עלילת המשחק עוקבת אחרי באטמן בעודו מוצא את עצמו כלוא ב"ארקהם סיטי" – שכונת מצוקה מגודרת שהוקצתה לדיירי המוסד הפסיכיאטרי ארקהם ככלא-על בתוך גות'אם סיטי. באטמן צריך לגלות את הסוד שמאחורי "פרוטוקול 10", מבצע בארגונו של מנהל ארקהם סיטי, הוגו סטריינג', ובמקביל להגן על שכניו למוסד מפני הנבלים הגדולים והמאיימים ביותר בגות'אם. השחקן שולט בבאטמן במבט מגוף שלישי תוך לחימה כנגד אויבים, שימוש בכישורי בלשות והתגנבות וגאדג'טים. השחקן יכול לחקור את ארקהם סיטי כ"עולם פתוח" ולגלות משימות צדדיות בנפרד מהסיפור הראשי.
אופן המשחק

"ארקהם סיטי" הוא משחק פעולה של עולם פתוח שכולל מאפיינים של התגנבות ובלשות. השחקן שולט בבאטמן, שעושה את דרכו ברחבי ארקהם סיטי ומשלים משימות, כאשר נוסף לעלילה הראשית מוצגות לראשונה משימות צדדיות ודמויות נוספות. השחקן יכול להתעמת עם אויבים ישירות או להתגנב בצורה חרישית, להתחמק מאסירים ולהשתמש בגאדג'טים שברשותו כדי לסכל את התקדמותם בצורה שקטה. כל הגאדג'טים אותם אסף השחקן במהלך המשחק הקודם נכללים כבר מהתחלת המשחק הנוכחי, כאשר רובם שופרו. כך למשל, המקודד מסוגל גם לאתר עקבות, משגר הכבלים מסוגל למתוח כבל מקצה אחד לשני וכן לשנות מסלול, הבאטראנג לשליטה מרחוק מסוגל להאט ולהאיץ את מהירותו, ורובה החבלים יכול להאיץ את מהירותו של באטמן ולגרום לו לזנק למרחקים גדולים יותר. ארבעה גאדג'טים נוספים כוללים את רימון העשן, מטען אלקטרוני שמאפשר הפעלת גנרטורים וחישמול אויבים, ורימוני קרח שמקפיאים אויבים ויוצרים דרכים לחצות נהרות. בנוסף, גלימתו של באטמן משדרגת את אפשרות דאייתו מעל בניינים, כאשר הפעם הוא מסוגל לצלול מטה ולמשוך את עצמו חזרה למעלה, בכך לדאות למרחקים גדולים יותר במהירות גדולה יותר. "מצב הבלשות" של באטמן מאפשר כעת גם לאתר את מקור היריה של רובה צלפים, דרך איכונם של מקומות הפגיעה. שלא כמו במשחק הקודם, משחק זה מציג את העולם במצב הבלשות בצורה ברורה יותר, כאשר נודע ששחקנים ששיחקו ב"באטמן ארקהם אסיילום" השתמשו במצב הבלשות לכל אורכו.
מערכת הקרב החופשית שהוצגה במשחק הקודם גם היא שודרגה. השחקן יכול להילחם במספר רב של אויבים תוך שימוש בהתקפות-נגד סימולטניות, והאפשרות לבלום זריקתם של חפצים לעברו של באטמן. התנועה בין אזורי העיר מתבררת כקשה יותר עקב הקמתן של כנופיות וטריטוריות בין נבלי-על יריבים כהג'וקר, דו-פרצוף והפינגווין. כמו במשחק הקודם, השחקן יכול להתחבר לבסיס מידע שמאתר מספר התרחשויות לרוחבה של העיר בנוסף למערכת תקשורת ומעקב מקיפה. חידות אותן מפזר איש החידות הן קשות יותר לפיענוח, ונוצר הצורך לתחקר מספר דמויות הנאמנות לאיש החידות כדי להבין את פשרן ולגייס את כל הגאדג'טים שברשות באטמן כדי לנטרל מלכודות הסובבות את הפרסים. לאחר מציאתם של הפרסים, באטמן צריך להציל בני ערובה של איש החידות, ולנטרל מלכודות מוות אותן הניח.
קאטוומן היא דמות שבה ניתן לשחק, בנוסף לבאטמן, ויש לה עלילה משלה בנקודות מסוימות במשחק המרכזי. מערכת הקרב שלה היא יותר גמישה מזו של באטמן, וכוללת את השימוש בטופרים ושוט. גם לקאטוומן יש מצב בלשות משלה הנקרא "ראות גנב", שמאפשר לה לאתר חפצים אותם אפשר לגנוב. בנוסף, ניתן לשחק גם כרובין ונייטווינג.
רובין יכול להשתמש בשוריקן המקביל לבאטראנג של באטמן, "בעיטת המיקוד" המקבילה ל"טופר העטלף" של באטמן, מגן חוסם ירי, שוריקן לשליטה מרחוק, משגר כבלים, ג'ל נפיץ ופצצת עשן. נייטווינג יכול להשתמש ב"צלצול כנף" המקביל לשוריקן ולבאטראנג, "טופר עטלף", אלות אסקרימה, פיצוץ חשמלי, חצים מרדימים, משבית-נשק ומשגר כבלים.